ປະຊາຊົນ Baltimore ນັບຖືຄຳປະກາດ ຫ້າມຄົນສັນຈອນ ໄປມາ ໃນຍາມກາງຄືນ 
ການດຳເນີນຊີວິດ ໃນເມຶືອງ Baltimore ຄ່ອຍໆກັບຄືນ ສູ່ສະພາບປົກກະຕິ ນັບແຕ່ໄດ້ປະກາດພາວະສຸກເສີນ ມາຕັ້ງແຕ່ວັນຈັນ.
ອີກມື້ໜຶ່ງຂອງການປະທ້ວງທີ່ເມືອງ Baltimore ກ່ຽວກັບການ ເສຍຊີວິດຂອງຊາຍໜຸ່ມຜິວດຳຄົນໜຶ່ງ ທີ່ໄດ້ເສຍຊີວິດໄປໃນ ເວລາຢູ່ໃນການຄວບຄຸມຂອງຕຳຫຼວດ ໄດ້ຍຸດຕິລົງຢ່າງຫງຽບ ສະຫງົບ ໃນຄືນວັນພຸດຜ່ານມານີ້ ໃນຂະນະທີ່ພວກຊາວເມືອງ ພາກັນເຄົາລົບນັບຖືການຫ້າມຜູ້ຄົນສັນຈອນໄປມາໃນຍາມກາງ ຄືນ ທີ່ໄດ້ປະກາດໃຊ້ມາຫຼັງຈາກ ເກີດຄວາມວຸ້ນວາຍໃນຕົ້ນສັບ ປະດານີ້ ບັນດາຜູ້ນຳປະຊາຄົມ ຮວມທັງຜູ້ແທນປະຈຳສະພາຕໍ່າ ສະຫະ ລັດ ທ່ານ Elijah Cummings ຊຶ່ງເປັນຜູ້ແທນຈາກເຂດເລືອກ ຕັ້ງທີ່ຮວມທັງເຂດ ເມືອງ Baltimore ໄດ້ໄປຮ່ວມເພື່ອຊັກຊວນ ໃຫ້ພວກປະທ້ວງກັບຄືນໄປຍັງບ້ານເຮືອນຂອງພວກເຂົາເຈົ້າກ່ອນ 10:00 ໂມງແລງ ຊຶ່ງເປັນເວລາທີ່ການຫ້າມສັນຈອນໄປມາມີຜົນບັງຄັບໃຊ້ ຫຼາຍຊົ່ວໂມງກ່ອນໜ້ານັ້ນ ພວກ ປະທ້ວງຫຼາຍກວ່າ 1 ພັນຄົນໄດ້ພາກັນຍ່າງຜ່ານໃຈກາງ ນະຄອນ Baltimoreຈາກສະ ຖານີລົດໄຟໃຫຍ່ຂອງເມືອງ ໄປຫາໂຮງການເມືອງ ແລະກັບຄືນມາອີກ ຫົວໜ້າຕຳຫຼວດເມືອງ Baltimore ບັນລະຍາຍການປະທ້ວງວ່າ ການດຳເນີນຊີວິດກຳລັງຄ່ອຍໆກັບຄືນສູ່ສະພາບປົກກະຕິໃນເມືອງ Baltimore ຊຶ່ງໄດ້ມີການປະກາດໃຊ້ພາວະສຸກເສີນມາຕັ້ງແຕ່ວັນຈັນສັບປະດານີ້ ເວລາພວກປະທ້ວງພາ ກັນເອົາໄຟຈູດເຜົາຮ້ານຄ້າແລະຍານພາຫະນະຕ່າງໆ ແລະລັກຂະໂມຍສິ່ງຂອງທີ່ສູນການຄ້າແຫ່ງໜຶ່ງ ຫຼັງຈາກເສັດພິທີສົ່ງສະການທ້າວ Freddie Gray ໄວ 25 ປີນັ້ນແລ້ວ ພວກ ໃຊ້ພາຫະນະມວນຊົນພາກັນຂຶ້ນລົດບັສ ແລະລົດໄຟໃຕ້ດິນເຕັມຄັນຄືນໃນວັນພຸດວານນີ້ ແລະພວກໂຮງຮຽນຫຼວງກໍໄດ້ເປີດຄືນ ແລະວົງດົນຕີ Symphony Baltimore ກໍໄດ້ສະແດງດົນຕີ concert  ກາງແຈ້ງໃຫ້ຄົນຊົມຟີ ການເດີນຂະບວນໃຫ້ການສະໜັບສະໜຸນການເດີນຂະບວນປະທ້ວງທີ່ ນະຄອນ Balti more ໄດ້ມີຂຶ້ນໃນນະຄອນຫຼວງວໍຊິງຕັນດີຊີ ນະຄອນບອສຕັນ ແລະໃນນະຄອນນີວຢອກ ບ່ອນທີ່ຕຳຫຼວດໄດ້ຈັບກຸມພວກປະທ້ວງຫຼາຍກວ່າ 60 ຄົນ ຫຼັງຈາກພວກປະທ້ວງເລີ້ມກີດກັນຖະໜົນ ສາຍຕ່າງໆທີ່ຈະຕຸລັດ Manhattan’s Union ການເດີນຂະບວນປະທ້ວງຕ່າງໆໄດ້ມີຂຶ້ນເຊັ່ນກັນທີ່ເມືອງ Ferguson ລັດ Missouri ບ່ອນທີ່ການປະທ້ວງຄ້າຍກັນນີ້ ເກີດຂຶ້ນໃນປີແລ້ວ ຫຼັງຈາກຕຳຫຼວດຍິງທ້າວ Michael Brown ໄວ 18 ປີຕາຍ ຊຶ່ງຜູ້ກ່ຽວເປັນຄົນຜິວດຳ ແລະບໍ່ມີອາວຸດຕິດໂຕ ທີ່ຖືກຍິງຕາຍເວລາປະເຊີນໜ້າກັບຕຳຫຼວດຜິວຂາວ Darren Wilson ນັ້ນ